
130/2010. (XII .02.) Önk. számú

H A T Á R O Z A T

Szentpéterszeg Községi Önkormányzat Képviselő-testület a meghívóban szereplő napirendi pontot az alábbiak szerint fogadja el. 


1./ „Az élethosszig tartó tanulás kulcskompetenciáinak fejlesztéséhez 


 szükséges, egyenlő hozzáférést biztosító IKT infrastruktúra 



 megteremtése” tárgyú általános egyszerű közbeszerzési eljárást 


 
lezáró döntés meghozatala.


 Előadó: Olajos Mihály polgármester,  Bényei Tamás Jánosné pályázati-felelős
1. napirendi pont: „Az élethosszig tartó tanulás kulcskompetenciáinak fejlesztéséhez szükséges, egyenlő hozzáférést biztosító IKT infrastruktúra megteremtése” tárgyú általános egyszerű közbeszerzési eljárást lezáró döntés meghozatala.

Olajos Mihály: Az írásos anyag kiküldésre került. Az összegzést a közbeszerzési cég elkészítette, illetve a közbeszerzési bizottságunk a javaslatát írásban megtette, kérdezem a képviselő-testületet van-e kérdés?

Kovács Imre: Nem kérdésem lenne, hanem megállapításom. Milyen pályáztatás az, amikor csak két pályázati anyag van? Úgy tudom az előírás, az három pályázat. Megint visszatérek ahhoz, hogy  kaptunk egy papírt, és ez alapján kellene dönteni, de ebből megint nem tudjuk eldönteni. Most is azt mondom, hogy  jó lett volna nekünk is látni ezeket az ajánlatokat, hogy mit takarnak, mi van a garanciában, mi van az alkatrészellátásban stb.
Olajos Mihály: Természetesen erre a Jegyző Asszony választ tud adni. Én a pályáztatással kapcsolatosan annyit mondanék, hogy ebben a körben már volt egy közbeszerzési eljárás, amely eredménytelen volt, mert az ajánlatot tevő  részvénytársaság helyett a részvénytársaság Kft-je nyújtotta be az ajánlatot, ami a közbeszerzési törvény értelmében érvénytelenné vált. Ezért új eljárásra került sor ennek az új eljárásnak a hirdetményét a képviselő-testület megismerte, elfogadta. A közbeszerzést végző társaság  három cégtől megkérte az árajánlatot.   A három ajánlatkérésből csak kettő érkezett, de természetesen így is eredményes a pályázat. Mert aki megnyeri, az ragaszkodik hozzá, hogy eredményt hirdessünk. Mert a törvény mellette szól.  Ha a három megkért ajánlatból csak kettő érkezik be és mind a kettő ajánlat  érvényes, akkor a pályázati felhívásban egyértelműen azt volt írva, hogy bírálati szempont az alacsonyabb összegű ellenszolgáltatás, tehát jogosan perelhetnének be bennünket, mondjuk a nyertes, ha nem hirdetünk eredményt.
Kovács Imre: Mondjuk még nincs nyertes. Nem fogadtuk el. 

Olajos Mihály:  Akkor mondom azt, hogy az, aki érvényes árajánlatot adott be és elbírálható volt a pályázat. Akkor is elmondtuk, hogy a közbeszerzési törvény ilyen összegű eszközbeszerzésnél az egyszerűsített eljárást írja elő, ebben az esetben nem kell hirdetményt feladni, ami további pénzt, több százezer forintot jelentene, amit nekünk kellene kifizetni, az önkormányzatnak. Ezt ugyanígy elmondtam az előző testületi ülésen. A másik dolog, hogy ezt az összeget nekünk a pályázat elbírálásánál a pályázat kiíró  biztosítja az eszközbeszerzésre, ha ettől ezer forinttal olcsóbban sikerül beszerezni, azt az ezer forintot már nem adják meg, azt nem lehet megtakarítani, nem a mi pénzünk.
Kovács Imre: Adnak érte egy adatkábelt. Már elnézést, hogy a szavadba vágok. Ha száz forinttal kevesebb ajánlatot ad, akkor teszem fel adott, volna egy adatkábelt és akkor ugyanaz a szituáció. De ezért a pénzért megvan, hogy x mennyiségű árud ad, de most ha ő száz forinttal, vagy ezer forinttal olcsóbb ajánlatot tud adni, akkor tesz hozzá egy adatkábelt és akkor ugyan ott vagyunk az összegben.. 

Olajos Mihály: Nem. Amilyen ajánlati összeget  ő tesz, a 15 millió forint helyett, hogy  ő  11 millióért leszállítja, akkor nekünk a pályázat kiíró 11 millió forintot fog utalni.  

Kovács Imre: Akkor, most ott vagyunk, tehát, hogy ezért a 15 millió forintért melyik cég, mit tud ajánlani. Mert ugye az sem mindegy, hogy  egy interaktív tábla van 200 e Ft-ért és van 700 e Ft-ért is. Ha a 200 e Ft-osat adja, akkor nem ugyanaz a téma. A számítógépnél is van 100 e Ft-os és van több százezer forintért is. Akkor lehet srófolni, hogy minél nagyobb tudású gépeket adjanak érte. Vagy nem jól látom?
Olajos Mihály: Ez nem így működik, mert a pályázatban a műszaki tartalom meg van határozva, hogy milyen számítógép, milyen interaktív tábla, milyen paraméterekkel kerülhet bele. Ő erre ad ajánlatot. Nem lehet azt a fajta megoldást játszani, hogy ő ad egy számítógépet és a legolcsóbbat. Meg van minden gépnek a paraméterek, hogy mikkel kell rendelkeznie.
Kovács Imre: De az is le van írva, hogy milyen szervizháttérrel, mennyi garanciával?  Az sem mindegy, hogy beüzemelve adják, vagy nem beüzemelve. 
Olajos Mihály: Az a pályázati felhívásban az ajánlati feltételeknél részletesen le vannak írva. Ettől többet adhat az ajánlattevő. Ha két év garanciát kérünk az ajánlati felhívásban, ő a két évet köteles megadni, akkor érvényes a pályázat, de ha ő három évet ad, akkor még javítja az ajánlatát. 

Kovács Imre: Tehát én még mindig ott tartok, amit nem először vetek fel, lehet, hogy most ebben nekünk csak annyi faladatunk van, hogy felnyújtsuk a kezünket? Mert most megint ott tartok, hogy  egy cég kihozott egy másik céget, hogy ez nyerte meg a pályázatot. Mink erről semmit nem tudunk. Valahol a képviselő-testületnek nem kellene erre valami rálátásának lenni? Milyenek ezek a számítógépek? Megint oda fogunk kilyukadni, mint a kameráknál, hogy nehogy az legyen, hogy  van kameránk, de még sincsen. Lássuk már, hogy milye számítógépek, milyen táblákat adnak, milyen szervizháttérrel. Ha nincs információnk, akkor mi alapján döntsünk!
Olajos Mihály: Tartsuk már be a szabályokat.
Kovács Imre: Nincs ebből gond szerintem.

Olajos Mihály: Maradjunk abban, hogy meghallgatjuk a másikat. 

Kovács Imre: Rendben van. 

Dr. Juhász Marica: Jövő évben a közbeszerzési szabályzatunkat módosítani kell, mert  változtak a közbeszerzési törvény előírásai. A közbeszerzési szabályzatban a bíráló bizottsági tagok jelenleg a polgármesteri hivatal dolgozói.  Én nagyon szívesen venném azt, ha a testületi tagok közül bárki részt venne a döntés előkészítő bizottság munkájában.  Így a képviselők is részletesebben megismernék a közbeszerzési jogszabályokat. 

Cs. Balogh Gyula: Ha jól értettem azt mondtad, hogy azonos műszaki tartalomra kellet mind a kettőnek ajánlatot adni? De pontszámítás is van.  Tehát, most automatikusan az olcsóbb ajánlat nyer, vagy pedig még pontban is jobbak voltak? Ezt szeretném megkérdezni. 

Olajos Mihály: Egyértelmű, tehát a pályázati felhívásban, amit elfogadtunk, az ajánlati ár, az a legkedvezőbb ajánlati ár, az a döntő, az a súlypontos, de ugyanakkor a bírálati szempont nem csak a pénzre vonatkozik, hanem a teljesítésre, határidőre, garanciára. Ezek még adható pontszámok. De így is ez a cég a legjobb. 

Kovács Imre: Még mindig oda lyukadok ki, hogy a pályáztatásnál, úgy gondolom, hogy itt az önkormányzatnál is van egy munkatárs, aki a pályázatokkal foglalkozik, gondolom én. Milyen munkafeladata van neki, ha mindent egy pályáztató cég csinál? Miért nem tud itt ez  a munkatárs előállítani egy a pályáztatást? Mert gondolom, hogy ez a cég nem ingyen csinálja?  Mint, ahogy mondtad a nyílt pályáztatásnál sokba kerül a hirdetés meg stb. De lehet, hogy még mindig kevesebbe kerülne, mint ez a cég. Szerintem. 
Olajos Mihály: A közbeszerzés nem ilyen egyszerű dolog, hogy a változó munkatársaim olyan képesítéssel rendelkeznének, mint egy közbeszerzésre alakult jogászokból álló gazdasági társaság. Egyrészt a közbeszerzés gyakran változik, a másik dolog, hogy óriási szakmai felkészültséget igényel. A közbeszerzés, mint a pályázatnak egy fontos része,  a pályázatban külön forrás van erre biztosítva. Tehát, ha benyújtunk egy pályázatot, mindegy, hogy eszközbeszerzésre, vagy építési beruházásra, ebben az esetben a pályázatírást általában egy külső cégre szoktuk rábízni. Maga a pályázatírás sem olyan egyszerű, hogy ezeket meg tudjuk csinálni. Ez a  pályázatírás, az elszámolható költségek között van. Tehát az alapokkal kezdem.  Ha  van egy pályázat író cég, akkor azt mondja, hogy a pályázatot elkészíti mondjuk 200 e Ft + ÁFA-ért. Ez már ott szerepel az elszámolható költségek között. Ezen kívül, ha  építési beruházás, akkor azt leírják, hogy  terv szükséges-e hozzá, kiviteli, illetve engedélyes terv, ennek a költségét ismerve a beruházást általánosságban mondom 1,5-3% -ig van a tervezési költség. Tehát, ha van egy 100 millió Ft-os beruházás, akkor ennek a 2 %-os tervezési költség 2 millió Ft, be van írva. Ha ezt a pályázat bírálók jóváhagyják, akkor azt is jóváhagyják, hogy a pályázatírás 200 e Ft, tervezés 2 millió Ft. Közbeszerzés, mivel a beruházás 100 millió Ft-os nagyságrendű az már a közbeszerzési törvény szerint hirdetményes. Amit meg kell jelentetni a közbeszerzési értesítőben, aminek lapja 10 e Ft, általában. Ez egy szabott formanyomtatvány, egy ilyen hirdetmény 30 oldalas, ez már eleve 300 e Ft, mivel ezt már tudjuk a közbeszerzésnél 300 e Ft a hirdetmény. Az eredményt újra meg kell hirdetni, az általában 10 oldalas, megint 100 e Ft.  A közbeszerzési cég alkalmazása 300 e Ft, ha ezeket összeadom, ez már önmagában 700-800 e Ft, körül van, amit a közbeszerzési eljárásra kell fordítani. Tehát beírom a pályázatba, hogy közbeszerzési eljárás 800 e Ft, beírom, hogy építés 98 millió Ft. Ha ezt a pályázatot jóváhagyják, akkor ettől nem tudunk eltérni. Kevesebbet költhetünk,  de azt nem adják ide. Megtakarítani nem lehet. Ha az építés a 98 millió helyett csak 85 millióba kerül, akkor csak 85 milliót fognak kifizetni. Tehát csak annyit adnak, amennyiben belekerül a beruházás. A közbeszerzést végző cégnek fizetni kell, de azt a szakmai tudást, amivel ők rendelkeznek, azt mi nem tudjuk biztosítani.. Csak annyit adnak, amennyibe bekerül a beruházás.  A pályázatok előkészítésénél nem mindig, de általában van egy munkatárs, aki ezekkel foglalkozik. De ezek az emberek legtöbbször munkanélküliek, a Munkaügyi Központ támogatásával, maximum 1 évig tudjuk őket foglalkoztatni, ilyen volt Séllei Judit, aki közmunkaprogramot készített, a közmunkával foglalkozott, és társfeladatként kapta meg a pályázatokat, itt dolgozott 1-1,5 évig és belejött  az egészbe és utána pályázott a Regionális Fejlesztési Ügynökséghez, megpályázatott egy állást  és elment. Helyette lett Nagy Barnabás, itt dolgozott 5 hónapot, de azt mondta, hogy ennyi pénzért ő nem dolgozik és elment. Jelen pillanatban Bényei Tamás Jánosnét foglalkoztatjuk. Nincs állandó és felkészült szakemberünk, akitől elvárhatnánk, hogy egy közbeszerzési eljárást levezényeljen. Ez  felelősséggel jár, és ha hibát követ el, és beperel bennünket egy vesztes, és kiderül, hogy a közbeszerzést végző társaság hibázott, akár több millió forintot is fizethetünk, ha beperelnek. Nem olyan egyszerű a közbeszerzés. 
Dr. Juhász Marica: Annyit szeretnék még, kiegészítésként mondani,  hogy ha megjelentetjük a közbeszerzési értesítőben, az nem jelenti azt, hogy nagy lesz rá az érdeklődés.  Az még nem jelenti önmagában azt, hogy tódulni fognak a cégek és olyan sok jelentkező lesz erre.  Most sem adott mindenki árajánlatot, hiába kértünk. Nem mindenkit érdekel, nem mindenki tudja ezt a pályázatott teljesíteni, a kettő között nincs egyértelmű összefüggés. 

Olajos Mihály: Ehhez szeretnék még hozzátenni  én is. Általánosságban mondom, hogy a pályázatok megvalósításánál, a pályázatokat gazdasági társaságok figyelik. Eleve figyelik azt, ha a szakmai területén meghirdetnek egy pályázatot, mondjuk egy ilyen informatikai eszközbeszerzés, akkor, akik ezzel foglakoznak, a pályázatokat figyelik.  A nyertes pályázókat megkeresik, telefonon, írásban, hogy látják, hogy nyertünk és szeretnének részt venni, regisztrációra kerülnek és az ajánlatok sorába felvesszük őket, ha olyan a társaság.  

Kovács Imre: Tehát csak két jelentkező volt a gáborjáni játszótérre, én elhiszem, hogy ebben a közbeszerzési értesítőben nem van hirdetve a közbeszerzés, de lehet, hogy ez nem elég. Itt Hajdú-Bihar Megyében is lehetett volna a médiában meghirdetni, vagy a sajtóban is, biztos hogy nem csak két jelentkező lett volna, egy játszótér építésnél. Mert nem igaz, hogy amikor a mai világban a béka fenekén van az építőipar, hogy nincs jelentkező bizonyos munkákra. Mert lehet az értesítőben nem sokan foglalkoznak vele, azzal hogy megnézzék.  De ha egy nyomtatott sajtóban megjelennek, lehet, hogy több jelentkező lenne. 
Dr. Juhász Marica: Minden cég a közbeszerzési értesítőt figyeli.  Aki ezzel foglalkozik, az nem olvassa végig a napilapokat, mert  minden közbeszerzés csak ezen a honlapon van rajta.
Kovács Imre: De egy ilyen kisebb játszótérrel pont azok nem fognak foglalkozni, akik az értesítőt figyelik. Egy ilyen kisebb volumenű munkánál jobban lenne rá jelentkező. A Dunántúlról biztos nem jön ide egy társaság, hogy egy ilyen kis játszóteret megépítsen.

Olajos Mihály: Ha a térségben van egy olyan gazdasági társaság, amelyik játszóteret épít, akkor az a közbeszerzési értesítőt megnézi, akár elektronikus formában, akár nyomtatott formában. A közbeszerzési értesítő az olyan, mint a Magyar Közlöny, vagy a Napló újság formájában is megjelenik. Megnézi, hogy van-e játszótérépítésre pályázati felhívás. Ha komolyan gondolja, akkor pályázik. Egy gazdasági társaságnak itt kezdődik az alapja, hogy a közbeszerzési értesítőt figyeli, és munkát keres  és nem az alapján próbál munkát találni, hogy az ismerőse szól, hogy gyere már mert akarunk egy játszóteret építeni. Adjál be rá pályázatot. Azt neki kell keresni. Az önkormányzatok törvényileg, mivel közpénzzel gazdálkodnak, pályázati pénzekből kötelező a közbeszerzés lefolytatása. Nem lehet az, hogy megszólítok 2-3 három embert, hogy jöjjenek. Az egyszerűsített eljárásnál, is olyanokat szólítunk meg, akiket ismerünk és tudjuk, hogy alkalmasak a feladat ellátására.  Itt volt az óvoda felújítása 35 millió Ft volt a beruházás összege, ezt meg tudja-e finanszírozni, mert utófinanszírozású volt a pályázat, körülbelül három hónap múlva kapja meg a vállalkozó azt a pénzt, amit belefektetett. Erre az itteni vállalkozóknak nincs pénze, esetleg csak, ha hitelt venne fel rá, de arra elég komoly kamatot kellene fizetni. Általánosságban ezt tudom elmondani. 
Kovács Imre: Ezzel teljes mértékben egyet értek, hogy nem tudják bevállalni, de a kisebb munkáknál, mint például itt ezekre a játszó alkalmatosságokkal kapcsolatban is jöttek hozzám, hogy adja árajánlatot, nem tudom, hogy ki mennyit tud róla, de állítólag a Jegyző Asszony tudott róla. Az ilyen volumenű dolgokra gondolok én, hogy meg kellene hirdetni, és több jelentkező lehetne a munkára. Mint, ahogy hozzám odajöttek, hogy adja árajánlatot, akkor nem kellene keresni, hanem hirdetés útján feladni és több lenne a jelentkező. 

Olajos Mihály: Melyik munkára kértek ajánlatot? 

Kovács Imre: Valamilyen játszó alkalmatosságra, hozta Nagy Sándorné annak idején a rajzokat. Állítólag a Jegyző nő irányította hozzám.
Dr. Juhász Marica: Az még a közbeszerzés lebonyolítása előtt történt, mivel ötezer forintért adott volna árajánlatot, így nem kértük.  Mert volt egy olyan kérés, hogy két-három játékot tegyünk az óvoda udvarára.  Senki nem csinálta meg, mert később belefért a pályázatba és így kerületek oda azok a játékok. 
Olajos Mihály: Azért nem lett belőle semmi, mert a közbeszerzés lefolytatásával az építési beruházás során 3 millió Ft + ÁFA megmaradt, és ezt a maradék összeget a pályáztató engedte, hogy az egyébként a pályázatban szereplő udvari játékokra, eszközökre fordíthatjuk. Ez már megint egy nagyobb összeg volt ahhoz, hogy csak két játszó alkalmatosságot kell csinálni. Három árajánlatot kellett kérni a vezető óvónőnek és a legkedvezőbb ajánlatot adó céggel kötöttünk szerződést, és így lett az óvoda udvaron a kismozdony, a mászóka a vár. Központi forrásból került megvalósításra, szigorú előírásoknak kellett megfelelnie az eszközöknek, szabványosság, EU komfortság. 
Kovács Imre: Nem akartam én pályázni, csak példának hoztam fel, hogy kisebb munkáknál lehetne sajtóban hirdetni. Nem is adtam árajánlatot. Erre akartam kitérni, hogy az ilyen munkáknál is lehet, hogy célszerű lenne meghirdetni. A mostani témához visszatérve, még mindig az a véleményem, hogy jó lenne látni, hogy milyen eszközök lesznek.

Olajos Mihály: A legutóbbi testületi ülésen ki lett osztva az, az anyag, amiben ezek le voltak írva. Ezt mindannyian tudjuk, tudjátok. 
Kovács Imre: Így van, de az nem volt benne, hogy milyenek a garanciális elemek. 

Olajos Mihály: A pályázati kiírásban ezek szerepeltek, de a szerződéskötéskor ezek a szerződésben benne lesznek. 

Tornyi Lajos: Örülök, hogy visszatértünk a napirendi ponthoz. Én azt mondom, hogy kis szerep tévesztésben vagy, nem rólak meg érte, mivel még új vagy. Egy képviselő nem érthet mindenhez. Ha én a közbeszerzés alapján el kell, hogy fogadjak, egy szakmailag átvizsgált dokumentációt, akkor nekem mint képviselőnek az a dolgom, hogy mérlegeljek, hogy ezek alapján elfogadom, vagy sem. Nem tudom, oly módon vitatni, mert nem értek hozzá. Feltételezem, hogy te sem. Most már elmentünk a gáborjáni játékok felé, meg minden fele. Ez nem oldja meg. Arról beszéljünk, ami most jelen pillanatban napirenden van. Egyetlen egy napirendi pont van a mai napon és akkor sokkal hamarabb vége lesz ennek a dolognak. Annak nincs értelme, ami most folyik. Nem megróni akarlak, de ezt hallgatom már folyamatosan. Minden egyes testületi ülésen csak a te hangodat halljuk. Egy kis szereptévesztésben vagy, hidd el nekem. Nem akarlak megbántani, de egy képviselőnek nem ez a feladata, amit te csinálsz. Szakmailag bizonyos emberek elvégezték ezt a munkát, megkapják érte a fizetésüket, tesznek egy ajánlatot, és nekünk kell eldönteni, hogy igen, vagy nem. 
Kovács Imre: Én szerintem, meg te nem látod jól a helyzetet. Én nem azért beszélek, mert a hangomat akarom hallani, hanem azért beszélek, hogy megértsem a dolgok lényegét. Abban igazad van, hogy nem értek ehhez, mint ahogyan te sem, de nem azért vagyunk itt, hogy elénk tesznek egy papírt és felnyújtsuk a kezünket, mint ahogyan ezt eddig csináltátok, hanem, hogy meg is értsük, és tudjuk, hogy miről van szó. Nem akarok ugyanúgy járni, hogy itt van a kamera, van kamerán és még sincs mert állítólag semminek sem hívják. Azért nem akarok úgy járni ezekkel a számítógépekkel, meg táblákkal, hogy idekerülnek, és a végén nem hívják  semminek. Ezért beszélek, nem azért, hogy a saját hangomat hallgassam. Ebbe igazad van, nem értek hozzá. Mert nem vagyok egy számítógép zseni, de annyit én is tudok, hogyha idetesznek egy papírt, hogy az egyik ilyen feltételekkel adja, a másik olyan feltételekkel abba nem igaz, hogy nem lehetne belelátni, hogy melyik a kedvezőbb. 
Olajos Mihály: Úgy gondolom ezt a vitát itt kellene lezárni, mielőtt személyeskedésbe átmegyünk. A véleményedet másodjára is hangoztatod, hogy a kamerák nem érnek semmit.  Én a múltkor már jeleztem és  úgy gondolom, hogy Vadász Tibor teljesen elfogulatlan, de szakmailag nem lehet vitás az ő szaktudása. Ha kívánjátok, ő bármikor ide eljön és elmondja a véleményét a kamerákról. Mert ez nem így van, hogy semmit sem ér, mert igen is a legmodernebb technológia. Azt, hogy melyik kamera mit tud, az más kérdés. Nem minden kamera egyforma, van olyan, ami több százezer forintos és rendszám leolvasására is alkalmas,  és van olyan, ami csak rögzíti az eseményeket. Nem olyan közeli képeket készít, de ezt Vadász Tibor el tudja mondani. Én sem akarok bele menni, nem akarok abba a hibába esni, hogy felkészületlenül nem értek hozzá és véleményt alkotok. 
Bereczkiné Balogh Erika: Tornyi Lajos hozzászólására szeretnék reagálni. Tudjuk, hogy ő már nagyon hosszú múlttal rendelkezik a testületben, de úgy gondolom, hogy mindenki hibázhat, vége van annak a rendszernek, hogy az előző testületi üléseken az volt, hogy  a polgármester előterjesztett mindent és mindenki vita nélkül rábólintott mindenre. Úgy gondolom, hogy éppen elég hibát követtünk el az elmúlt négy év alatt, sok olyan döntésünk volt, ami közháborodást okozott. Igen is nyugodtan kérdezzen mindenki, azért vagyunk itt, mert ha nem lehetne kérdezni, akkor minek tartunk testületi ülést. Akkor mindenki telefonon mondja azt, hogy elfogadja és akkor le van rendezve. Kovács Imre új ember és úgy gondolom, tiszteljük meg őt annyira, hogy elfogadjuk a kérdéseit és hallgassuk végig. Ott volt például a temető ügy, akkor is vörös posztóként volt ez a téma, hogy mi az, hogy én bolygatni merem a régi temető ügyet, ugye Tornyi Lajos  a Malomvég Kft-vel kapcsolatban, mást nem is akarok említeni. Senki nem tévedhetetlen. 

Olajos Mihály: Én viszont szeretném, ha ezek nem kerülnének most megint napirendre. Mert nem ez a testületi ülés napirendje.
Bereczkiné Balogh Erika: Majd fog.
Olajos Mihály: Úgy gondolom, hogy Kovács Imre képviselőként ül itt, és nem szorul arra, hogy pátyolgassák. Meg tudja ő védeni magát. 

Bereczkiné Balogh Erika: Nem fejeztem be, mért vágsz közbe. Te intettél az előbb rendre.

Olajos Mihály: Mert már megint a temető ügynél tartunk. 

Bereczkiné Balogh Erika: És akkor, példának hoztam, fel a temető ügyet, mert akkor is mindenki rábólintott. Nem kérdezett senki semmit, a többiek rábólintottak arra.
Olajos Mihály: Veled együtt.

Bereczkiné Balogh Erika: Legelőször, igen, mert félrevezetted a testületet, azért. Igen is kérdezzünk, azért vagyunk itt. 

Cs. Balogh Gyula: Kovács Imre kívánja-e, hogy a Jegyző Nő ismertesség a műszaki összetételt, vagy a pontrendszert. Vagy zárjuk le ezt a témát. A kamerához és is szeretnék hozzászólni, de annak nincs értelme, hogy belekapunk mindenbe. Beszéljünk most a pályázatról. Olvassa fel szerintem a Jegyző Nő, hogy mi a műszaki tartalom és a pontrendszer. 
Dr. Juhász Marica: Az előző ülésen kiosztottuk, mert azok ott vannak a pályázati felhívásban. Természetesen ha szükség van rá, akkor újra behozzuk.
Bényei Tamás Jánosné: Van egy olyan összesítő nálam, ami a darabszámra vonatkozik, az összesített eszközlista. Ezt két részre lehet szedni, Péterszegre és Gáborjánra. Melyiket olvassam?

Olajos Mihály: Elég a péterszegi. 

Bényei Tamás Jánosné: Eszközök iskolai PC 32 db, 170 e Ft/db, 5.440 e Ft, tantermi csomag 8 db 1.040 e Ft/db összesen 8.320 e Ft. Szerver a számítógépekhez, 1 db 350 e Ft. Szoftver 1 db 55 e Ft. Internetes szavazócsomag, 1 db, 320 e Ft. WIFI csomag, 2 db 17.500 Ft, összesen 35 e Ft. 

Olajos Mihály: Elnézést, de ez az összes eszköz listája. 

Bényei Tamás Jánosné: Igen. 
Olajos Mihály: Nemcsak a péterszegi, hanem az  összesített.

Bényei Tamás Jánosné: Ez az összesített igen. Van egy SNI-s tanulók számára egy nagyothalló csomag 3 db,  380 e Ft-ért. 

Kovács Imre: Ez eddig tiszta dolog, tehát van 32 számítógép, és egyéb eszköz Tehát még mindig ott tartok, hogy nem tudunk semmit ezekről a számítógépekről.
Dr. Juhász Marica: Nézzük meg a pályázati felhívást, hogy milyen műszaki tartalommal kell rendelkezniük. 

Olajos Mihály: Azt kérném a képviselő társaktól, ha ilyen probléma van, ismeretre van szükség, nyugodtan fel lehet jönni a hivatalba és meg lehet kérdezni, mint, ahogyan említetted mindig van egy olyan személy, aki a pályázatokkal foglalkozik. Ez nyilvános, ez egy pályázati anyag. Akkor amikor ezt  a pályázatot elkészítettük, nem én természetesen, hanem azok, akik értenek hozzá. Megkérdeztük az iskolát, hogy mire van szüksége, milyen kapacitású gépek kellenek. Ezeket leírták, összesítésre került és így került benyújtásra a pályázat. 

Kovács Imre: Ezért kérdeztem volna ezt, hogy miért nem lehetett nekünk ezt megkapni. 

Dr. Juhász Marica: Ez az előző testületi ülésen kiosztásra került. 

Kovács Imre: Azok nem voltak rajta, hogy milyen típusú gépek lesznek. 

Bereczkiné Balogh Erika: A paraméterek nem voltak megjelölve. 

Kovács Imre: Mint, ahogy mondom 32 gép, de paraméterek, semmi nem volt rajta. 
Olajos Mihály: Nincs ebből semmi probléma, de az idő telik csak, azzal, hogy itt kezdjük el. Meg lehetett volna ezeket a múlt héten nézni, ha feljössz. Ezek nyilvánosak. Egyébként a pályázatokat Bereczkiné Balogh Erika elkérte nem. 

Bereczkiné Balogh Erika: Itt néztem meg, nem vittük el. 

Olajos Mihály: El is lehet vinni, le lehet másolni. 

Kovács Imre: Megkérdezném, hogy érdekel még valakit rajtam kívül? Mert ha nem, akkor menjünk tovább. 

Bereczkiné Balogh Erika: Most már várjuk meg. 

Kovács Imre: Ne miattam várakozzatok, ha siettek. 

Olajos Mihály: Az iskola adta meg az igényét, akár a számítógépre, akár a programokra, sőt van olyan is, hogy betanítják a programok kezelését. 
Kovács Imre: Ezekre vagyunk kíváncsiak, hogy miket adtak pluszba, beüzemelik-e ezeket az eszközöket. 

Olajos Mihály: Ezeket az információkat a pályázat tartalmazza, azt, hogy még ezeket is kiküldjük annak nem látom értelmét, mert lehet, hogy magamból indulok ki, de ezekbe kevésbé vagyok elmélyülve műszakilag pl. interaktív tábla, hallottam már róla, de csak ennyi. 

Kovács Imre: Akkor mi a feladatunk, nekünk képviselőknek?

Olajos Mihály: Az a feladat, ha az önkormányzat elnyer egy pályázatot, a péterszegi, gáborjáni iskola részére, 32 PC, 8 interaktív tábla, és egyéb eszközök. Erre köteleznek bennünket, hogy közbeszerzése szerezzük be. Megtörtént a pályázati kiírás, ez a közbeszerzési eljárás lefolytatásra került. Aminek van egy eredménye, azt a döntés előkészítő bizottság megnézte. A pályázatot a közbeszerzést végző cég összegezte, a beérkezett pályázatokat. Javasolja, azt mondja, hogy ez mindenben megfelelt, ez a legolcsóbb, ez nyújt még azon kívül többlet garanciát, és javasolja, hogy ezt fogadjuk el. A testület megnézi, szabályszerű, törvényes-e, és ezt a testület jóváhagyja. Végeredményben jól mondod, mert ilyenkor rábólint az ember, arra a szakmai tudásra, amit csináltak. Ha Tóth István rosszul írta össze, hogy mi kell, akkor lehet, hogy rosszul döntünk most. De azért nem vonom kétségbe, hogy mire van szüksége az informatika tanárnak. 

Kovács Imre: Nem is azt akarom én kétségbe vonni, meg másokét sem. Annyit szerettem volna megtudni, hogy a beérkezett ajánlatok, melyik mit tartalmazott volna. Mik a garanciális elemek, beüzemelik-e, szervizháttér? Gondolom, mi is megtekinthetjük azokat, azon felül, hogy egy szakmai cég dönti el, vagy bírálja felül ezeket a pályázatokat. 
Dr. Juhász Marica: Itt van leírva minden. Nem jó.
Kovács Imre: Jó, ez a felhívás. Lépjünk tovább, úgy látom, hogy ennek nincs értelme. Tehát én nem a felhívást akartam megnézni, hanem a pályázatot amiket beadtak, ajánlatokat, hogy abban mi szerepelt.

Dr. Juhász Marica: A bontási jegyzőkönyvet?

Bereczkiné Balogh Erika: Az ajánlatba, milyen gépekre adtak ajánlatot.

Dr. Juhász Marica: Csak a pályázatban kiírt eszközökre adhattak ajánlatot, csak ezekre adhatnak.
Balogh Gyula: Amit Tóth István leadott.

Dr. Juhász Marica: Nem, amit Tóth István leadott, hanem ami a felhívásban volt.  

Kovács Imre: Ez tiszta sor.
Dr. Juhász Marica: Csak ezekre adhat, mert a pályázati felhívásban le van írva. 

Kovács Imre: Nem érted, mit akarok mondani. Ezeket adták, mindegyik ajánlattévő. De ehhez biztos jár valami garancia, beüzemelve jár-e vagy nem.

Dr. Juhász Marica: Törvény által előírt garancia van minden termékre.
Kovács Imre: Én ezt szerettem volna látni. 

Bereczkiné Balogh Erika: Milyen típusú gép, milyen gyártmány? Hány GHZ? Milyen a monitor, nem ezt akartad tudni? 

Kovács Imre: Nem,  mindegy hagyjuk most már, mert úgy látom, úgy sem oda jutunk ki, ahova én akarom.

Dr. Juhász Marica: Nagyon szívesen megmutatom.

Kovács Imre: Már háromszor elmondtam, én csak azt szerettem volna megtudni, hogy a két ajánlattevő mennyi garanciát adott azt eszközökre? Milyen szervizháttérrel rendelkeznek? Mit ajánlott benne?  Mint polgármester úr elmondta, adhatnak rá három évet is meg négy évet is. Az is kérdés, hogy beüzemelik-e, vagy csak leszállítják ezeket az eszközöket? 

Dr. Juhász Marica: Csak olyan termékeket lehet az Unióba forgalmazni, amelynek megvan a garanciális háttere.  

Olajos Mihály: A tábláknak egy kicsit utána néztem. Ha meghibásodnak, akkor 24 órán belül kicserélik a táblát, nem megjavítják, kicserélik. 

Kovács Imre: Be is üzemelik, itt a helyszínen? 

Olajos Mihály: Üzembe helyezik, betanítják. 
Kovács Imre: Ezt szerettem volna tudni. 

Olajos Mihály: Ezt csak a táblára mondom. 

Kovács Imre: Ezt szerettem volna tudni, hogy ezeket beüzemelik-e? 

Olajos Mihály: Természetesen, a leszállítással együtt jár a beüzemelés, betanítás, javítás. De mint mondottam a táblát nem javítják, kicserélik. Nem muszáj a döntés előkészítő bizottságot megvárni azzal, hogy módosítsuk a közbeszerzési szabályzatot. Lehet hamarabb is. Lesz még egy-két olyan elnyert  pályázat, amit közbeszerzési eljárásra kötelezett. El kell dönteni, hogy a döntés előkészítő bizottságot kiegészítjük a képviselőkkel, vagy teljesen újat választunk. Van-e kérdés? Amennyiben nincs, kérem a testület tagjait, hogy kézfeltartással jelezzék, ha egyetértenek azzal, hogy a közbeszerzés nyertesének az Alba Comp Kft-t jelöljük meg. 

A Képviselő-testület 7 igen szavazattal a következő határozatot hozta.

H A T Á R O Z A T

Szentpéterszeg Község Önkormányzata megtárgyalta „Az élethosszig tartó tanulás kulcskompetenciáinak fejlesztéséhez szükséges, egyenlő hozzáférést biztosító IKT infrastruktúra megteremtése tárgyú általános egyszerű közbeszerzési eljárást lezáró döntés meghozatala” című előterjesztést és megállapítja:

Az ajánlattételi határidőig 2010. november 23.-án 10.00-óráig 2 ajánlat érkezett. 

1.
Albacomp RI Rendszerintegrációs Kft.
8000 Székesfehérvár, Mártírok útja 9.


Ajánlati ár nettó (Ft): 

11.984.000.- Ft.

2.
Modern Oktatási Eszközök Kft.

1095 Budapest, Máriássy utca 5-7.


Ajánlati ár nettó (Ft):

12.086.600.- Ft

Az ajánlatok mindenben megfelelnek az Ajánlattételi felhívás és dokumentációban foglalt alkalmassági követelményeknek és a hatályos Kbt. előírásainak.

Az Albacomp RI Rendszerintegrációs Kft. és Modern Oktatási Eszközök Kft. ajánlata érvényes.

Az értékelés szempontja a legalacsonyabb összegű ellenszolgáltatás.

A Szentpéterszeg Község Önkormányzata által indított „Az élethosszig tartó tanulás kulcskompetenciáinak fejlesztéséhez szükséges, egyenlő hozzáférést biztosító IKT infrastruktúra megteremtése” tárgyú közbeszerzési eljárás eredményes.

A legalacsonyabb összegű ellenszolgáltatást az Albacomp RI Rendszerintegrációs Kft. tette, 

így az eljárás nyertese az Albacomp RI Rendszerintegrációs Kft..

A képviselő testület felhatalmazza a polgármestert, hogy a nyertes ajánlattevővel megkösse a szerződést. 

Felelős: Olajos Mihály polgármester

Határidő: azonnal 
Olajos Mihály: Más napirendi pont nincs, akinek van kérdése, bejelenteni valója azt tegye meg. 

Bereczkiné Balogh Erika: Nekem lenne, mert  legutolsó testületi ülésen meg az alakuló ülésen is, én is és más képviselő társam is  észrevételeztük, hogy a testületi ülést azzal kezdjük, hogy a polgármester beszámol az elmúlt időszakban történt eseményekről. Nem kaptuk semmilyen információt ez elmúlt eseményekről. 

Olajos Mihály: Most rendkívüli ülésünk van.

Bereczkiné Balogh Erika: Teljesen mindegy sok idő eltelt az elmúlt az utolsó rendkívüli testületi ülés óta. Mert az alakuló az volt október 18-án, azóta csak egy rendkívüli ülés volt. Megint rendkívüli ülésen vagyunk itt. 
Olajos Mihály: Én úgy gondolom, hogy testületi ülésről volt szó, én erre nem is készültem,  de ha kell természetesen beszámolok. Kérdéseket várok. 
Bereczkiné Balogh Eriak: Mi nem tudjuk mi történt. Te tudod mi történt, és miről kell beszámolni. 
Olajos Mihály: Semmi rendkívüli nem történt azok a folyamatban lévő ügyek gondolok most a fejlesztésekre: óvoda akadálymentesítése megtörtént, a mi nap volt a műszaki átadás, akadálymentesített WC lett kialakítva, mozgáskorlátozott parkoló, a bejárat újra lett térkővel burkolva, rámpa lett kialakítva, az óvoda nem komplex, de részleges akadálymentesítése megtörtént. 

Kovács Imre: Ehhez kapcsolódnék, nem lehetne- e esetleg, hogy  a képviselő-testületnek valamilyen szinten átadni, megmutatni ezeket, hogy mi valósult meg a pályázatokból.
Olajos Mihály: Ennek nincs akadálya. 

Kovács Imre: Mert visszatérve, mint, ahogy a kameránál is nagyon szívesen meghallgatom Vadász Tibort és elfogadom a véleményét, de ha lehetséges képet is szeretnék látni. Nem csak amit ő elmond. Gondolom, ennek sincs akadálya?

Olajos Mihály: Be lehet tekinteni a kamera felvételébe? A hozzáférés, az korlátozott.

Kovács Imre: Nem egy teljes felvételt szeretnénk megnézni, hanem csak egy pár kockát, hogy milyen felvételt készít. Utána van mihez vetni, nem az elmondások alapján beszél az ember. 
Olajos Mihály: Pontosan. Az óvodába is át lehet menni és az előző óvoda felújításával kapcsolatosan, vagy az udvari játékokkal kapcsolatosan. Ezek már megtörténtek, régen használatban is vannak, de bármikor, akár testületileg, akár egyénileg is, nagyon szívesen oda kell menni, ha szóltok akkor én is ott leszek, de ott van az intézmény vezető és el tudjuk mondani, hogy ebből a fejlesztésből mi valósult meg. A felújítás a teljes tetőcseréjével indult, utána a fűtéskorszerűsítés a két ma már gazdaságtalanul működő gázkazán ki lett cserélve, két kondenzációs kazánra, melynek majdnem dupla hatásfoka. Az épület tetejére egy napsugárzással működő vízmelegítő lett felszerelve, ez is mind a pályázatba bírálati szempont volt a megújuló energia hasznosítása. Természetesen a nyílászárók ki lettek cserélve, ez volt a fűtéskorszerűsítés, illetve a felújítás. Ehhez kapcsolódóan egy másik pályázat volt az utólagos akadálymentesítés, erre az akkor még Önkormányzati Minisztériumtól 7,5 millió Ft-os támogatást nyertünk 10 %-os önerőt kellett mellétenni, ami most készült el. Ezzel együtt laminált parketta burkolatot kapott az egyik helyiség, melyből egy tornaszoba került kialakításra, bordásfallal, megfelelő szőnyegekkel, fektetőkkel. Az óvodában az összes olyan játék, ami a működéshez szükséges fel lett újítva. A mosdó fel lett újítva. Az akadálymentesítéssel együtt egy kis korszerűsítést is elvégeztünk. Mivel akadálymentesítés a folyosóról az összes ajtó ki lett cserélve, mert eddig 90 cm-esek voltak, és ez most 110 cm-re lett kicserélve,  hogy kerekesszékkel is be lehessen menni. Ennyit tudok elmondani, de meg lehet tekinteni természetesen.
Kovács Imre: Ez most csak az én véleményem, a testületnek van erre igénye. Én így gondoltam, felvetődött bennem, mivel hogy van nekünk is közünk hozzá, valamilyen szinten.  Nem egyenként elkószálni, hanem ha még valakit érdekel rajtam kívül, akkor egy időpontot egyeztetni. 
Olajos Mihály: Semmi akadálya, legközelebb december 15-én lesz testületi ülés, ahol majd beszámol az intézmény vezető, ha addig ráér akkor ott megbeszélhetünk egy konkrét időpontot, vagy aznap még a testületi ülés után. Vagy egy egyeztetet időpontban én nagyon szívesen itt vagyok, és válaszolok a kérdésekre, mert nem biztos, hogy az intézmény vezető tud választ adni azokra a kérdésekre amik felmerülnek.  

Cs. Balogh Gyula: Egy észrevételt szeretnék  egy elmúlt eseményhez tenni.  Volt egy rendkívül ülésük, ahol Balogh Gyula számon kérte, vagy próbálta számon kérni Jegyző Nőt a döntés kapcsán, mindenki tudja, emlékezzen vissza Balogh Gyulánénak a visszahívásáról volt szó. Nem vezető szakács, most már csak szakács, hogy pontosan fogalmazzak.  Tudtál-e erről a döntésről, igaz, és gondolom, hogy egyetértettél-e ezzel a döntéssel?

Olajos Mihály: A döntés, hogy nem ő legyen a vezető szakács, erről tudtam, és egyet is értettem vele. 

Cs. Balogh Gyula: Akkor az lenne a kérdésem, hogy miért nem álltál ki a Jegyző nő mellett, amikor számon lett kérve? Ő maradt céltáblának és nekünk mondtad mikor írtuk a jegyzőkönyvet, hogy a testület miért nem védte meg. Nem a mi feladatunk úgy érzem, mert ez munkáltatói hatáskör, nem nekünk kellett volna megvédeni Jegyző Nőt, hanem neked. Te tudtál erről a döntésről és egyet is értettél vele. Meg kellett volna védeni, és el kellett volna mondani Balogh Gyulának, habár őrá ez nem tartozott, mivel nem áll munkaviszonyban a hivatallal, hanem a felesége kérdezhette volna ezt meg, az ő ügye volt. Személyes ügy.  Mi ebben nem volt kompetensek, nem volt döntési jogunk, csak tudomásul vétel végett ültünk itt. Mivel ez munkáltatói hatáskör. Neked ki kellett volna állni Jegyző Nő mellett, mivel te is meghoztad ezt a döntést, még ha konkrétan azt ő vizsgálata ki, ő hozta a dolgot ide a testület elé. Miért nem álltál ki mellette?  Megkérlek, ha ilyen ügy lesz, ami munkáltatói hatáskör, akkor légy szíves és állj ki és vállald te is az ütközést, a  felelősséget. Mint, ahogy, ha testületi hatáskör lesz, biztos vagyok, hogy lesz ilyen téma, ami testületi hatáskör lesz. Testületi döntés lesz bizonyos szabályozásokba, nyilván én is vállalni fogom a felelősséget minden falusi lakos fele, hogyha esetleg egyéni érdekek csorbulnak, azért, hogy az intézmények működjenek. Mert akkor az, az én feladatom lesz plusz a képviselőtársaimé.  Én ezt nehezményeztem, és ezrét tettem szóvá.
Olajos Mihály: Én most erre, ha lehet nem kívánnék reagálni.

Cs. Balogh Gyula: Nem kívánom, hogy reagálj. 

Olajos Mihály: Van-e még kérdés? 

Bereczkiné Balogh Erika: A beszámolónak vége van?

Olajos Mihály: Nincs.

Bereczkiné Balogh Erika: Akkor azt várjuk, hogy folytasd, az elmúlt időszak beszámolóját fejezd be. 

Olajos Mihály: Most a fejlesztésekről beszéltem. De ezzel kapcsolatosan azonnal volt két-három kérdés. Úgy gondolom, hogy illik válaszolni. Az intézmények működésével a konyhával kapcsolatosan, Cs. Balogh Gyula említette, hogy   az élelmezésvezetővel is problémák voltak. Amikor ezek a problémák felvetődtek, az élelmezésvezető és vezető szakács elment táppénzre, bár úgy gondolom, hogy ez még időhúzásnak sem a legjobb taktika. A konyhán egy azonnali leltározást kellett végrehajtani, a leltározásnak igen szomorú tapasztalata van, de ebbe most nem kívánok belemenni, ezek rögzítve vannak a jegyzőkönyvbe. A belsőellenőrzésre felkértük az IKSZ 98 Kft-t, hogy végezzék el az elmúlt időszaknak a vizsgálatát, ez a vizsgálati anyag elkészült, ez is alátámasztja, azokat a véleményeket és azokat az indokokat, melyek ezt a személyi változást indukálták. Az élelmezésvezetői munkával jelenleg Harasztosi Józsefné van megbízva, illetve Baloghné Gál Klára segít neki. Bízunk benne, hogy zökkenőmentesen lesz ellátva ez a feladat. A későbbiek során akár a vezető szakácsnak, akár az élelmezésvezetőnek a tevékenysége az, az elkészült anyagok alapján a munkáltatója a megfelelő eljárásokat lefolytatja és erről a képviselő-testületnek beszámol. 

Kovács Imre: A vezető váltással kapcsolatban van egy kis észrevételem. Az óvodavezető le lett váltva, annak idején, mert hibázott a pályázatban. Le lett váltva, lett egy új óvodavezető. Köszönettel tartozok a polgármester úrnak, mert kaptunk egy élelmiszer csomagot, a családom nevében is szeretném megköszönni. Azt szeretném kérdezni, hogy ezt te most személyesen adtad ezt a falunak, vagy más formában. A másik az, hogy van ugye a Szociális Bizottság, aminek én lennék az elnöke, ennek a bizottságnak milyen feladata van? Van-e valami feladata? Vagy egy személyben a polgármester úr dönt mindenben? Volt már szó arról, hogy külső tagokat is választunk bizottságba, két személyre volt javaslat, Nagy Sándornéra és Gazsóné Cser Irmára. Én azt hiszem, hogy akkor el is fogadtuk a jelölteket, ha jól tudom. Nem is tudom, hogy mi a feladata ennek a szociális bizottságnak. Van-e valami feladata? Mibe dönthet? 
Olajos Mihály: Az élelmiszer csomaggal kapcsolatban, nem tudom honnan hallottad, hogy a polgármester osztotta. 

Kovács Imre: Itt van  a papír, amit küldtetek, oda van írva, hogy Olajos Mihály polgármester. 

Olajos Mihály: Az van oda írva, hogy mindenkinek küldök 15 kg élelmiszert. 

Kovács Imre: Nem mindenkinek, csak aki kapott ilyen papírt.

Olajos Mihály: Olvasd már fel légy szíves a levelet.

Kovács Imre: Örömmel értesítem, hogy a Gyermekétkeztetési Alapítványnál sikeresen pályáztunk élelmiszer segélyre, amelynek keretében a szociálisan rászorulók, kisnyugdíjasok, valamint gyermekvédelmi támogatásban részesülő személyeket tudunk támogatni. A segély kiosztása a Faluházban. Az élelmiszer segély kb. 16 kg. November 15. Aláírás Olajos Mihály polgármester. 

Olajos Mihály: Nem aláírás. Olajos Mihály sk. Nincs aláírva. A kettő nem ugyan az. 

Kovács Imre: Akkor valaki a te nevedben szórta ezt a papírt. 

Olajos Mihály: Természetesen értesítettük a lakosokat, abban minden benne van részletesen. Nem Olajos Mihály osztja a csomagot, nem Olajos Mihály biztosította, hanem sikeresen pályázott az önkormányzat.

Kovács Imre: Az nincs ebben. Ha kell, felolvasom még egyszer. Örömmel értesítem, hogy a Gyermekétkeztetési Alapítványnál sikeresen pályáztunk élelmiszer segélyre.
Olajos Mihály: Ez nem azt jelenti? 
Kovács Imre: Többes számban van, de, hogy kik azok, azt nem tudom. Egyik az biztos, hogy te vagy,  mert ott szerepel a neved. 

Olajos Mihály: Az önkormányzat pályázott.

Cs. Balogh Gyula: Megint túlbeszéljük a dolgokat. Kovács Imre azt nehezményezi, hogy miért a te aláírásod szerepel az értesítőn, miért nem Szentpéterszeg Községi Önkormányzata.

Olajos Mihály: Erre a Jegyző Asszony biztos választ ad.

Kovács Imre: Ebből úgy tűnik ki, hogy Olajos Mihály osztotta. 

Olajos Mihály: Elnézést kell kérnem azoktól, akik az önkormányzati törvényt nem ismerik, annyira, és nem akarok kioktatni senkit. Egy települési önkormányzatot a megválasztott polgármester képviseli. Azért választották meg, hogy az önkormányzatot képviselje, különböző felhatalmazás nélkül. Akkor lettem felhatalmazva, amikor megválasztottak, illetve hivatalba léptem, amikor letettem az esküt. Ezek után az önkormányzat nevében mindig Olajos Mihály polgármester fog szerepelni, aláírásával. Abban a levélben egyértelműen le van írva, hogy sikeresen pályázott az önkormányzat, pályázati forrásból származik ez az élelmiszercsomag, az is szerepel benne, hogy kik kapják. Nem Olajos Mihály jótékonykodik, és nem Olajos Mihálynak kell megköszönni. Te most megköszönted nekem, de nem jól címezted. Ez a pályázat kétfordulós, nyáron már volt egy forduló. Benyújtottunk egy pályázatot, azt, hogy kinek osztották szét, azt nem a polgármester mondta meg. A munkatársaim vannak annyira tájékozottak szociális ügyekben, hogy el tudják dönteni, hogy ki az, aki rászorult. A pályázatban is szerepelt, hogy kik azok, akik megkaphatják ezt a csomagot. 
Dr. Juhász Marica: Amikor megnyertük ezt a pályázatot, akkor abban az is benne volt, hogy kinek lehet odaadni. A pályázatban benne van, hogy milyen személyek köre kaphatja ezt a csomagot, amit aláírásával az átvételkor elismert, és ezért komoly bírságot kaphat a pályázó, ha nem ezeknek a személyeknek adja. A pályázatban fel volt sorolva, hogy kiknek lehet a csomagot adni. 

Kovács Imre: Megint félre beszéljük a dolgokat, nem arról beszélünk, amit mondtam. Nem azt vitatom, hogy ki kapott, meg ki nem kapott. Ebből az értesítőből az tűnik ki, hogy ezt Olajos Mihály osztotta. 

 Olajos Mihály:  Kinek, hogy. Ha neked ez tűnik ki.

Kovács Imre: Azért köszöntem meg.
Cs. Balogh Gyula: Lépjünk tovább. Ami fontosabb a  Szociális Bizottság tényleg nem állt össze. Javasoltam a külső tagokra két személyt, és azt ígérték, hogy el lesz velük beszélgetve, meg lesz kérdezve tőlük, hogy vállalják, vagy sem. A bizottság azóta sem állt fel teljes egészében, a három képviselő taggal ugyan felállt a bizottság, de a külső tagok még nem lettek választva. Ezt kellene eldönteni, hogy legyenek, és kik legyenek. Ez fontosabb, mint az, hogy sk vagy nem sk. El kell dönteni a feladatkört, hogy módosítjuk van nem módosítjuk a polgármester feladatkörét, ami át lett csoportosítva a bizottságból például segélyezési jogkör. Azt kell eldönteni, hogy visszaadjuk a Szociális Bizottságnak egy részét, vagy a polgármesternél marad, ebben kellene dönteni. 
Dr. Juhász Marica: Az önkormányzat SZMSZ-e elkészült, amely tartalmazza a hatásköröket. Jövő hétre beszéltem meg Bereczkiné Balogh Erikával, hogy összeül az Ügyrendi Összeférhetetlenségi és Vagyonnyilatkozatokat Vizsgáló Bizottság, és ezeket a hatásköröket át fogja tanulmányozni, és utána kerül testület elé. Ezért nincsenek még tisztázva a hatáskörök. 
Cs. Balogh Gyula: Ezt elfogadom, csak a Szociális Bizottság álljon össze. Döntsük el, hogy legyen két külső tag, vagy ne legyen. Legalább az álljon össze. 

Dr. Juhász Marica: A Szociális Bizottságot mindig az elnök hívja össze. Ha össze akarja hívni, akkor a kolléganőm Nagyné Nagy Katalin elkészíti a meghívót, és természetesen mindenben segítünk. De az elnök hívja össze a szociális bizottságot. 
Bereczkiné Balogh Erika: Szeretném a Jegyző Asszonyt kiegészíteni, hiszen a szociális rendeletben meg van határozva, nem az SZMSZ-ben, hogy a bizottságnak milyen hatásköre van, és mi az, amit átenged a jegyzőnek, illetve a polgármesternek. 
Dr. Juhász Marica: Az Önkormányzati törvényben vannak szabályozva a hatáskörök és nem a testület adja a polgármesternek vagy a jegyzőnek. Az SZMSZ meghatározza az önkormányzat működését, valamint a hatásköröket. Vannak átruházható hatáskörök, és át nem ruházható hatáskörök, melyet szintén az önkormányzati törvény szabályoz. Ez nem lehet ellentétes semmilyen önkormányzati rendelettel. 

Bereczkiné Balogh Erika: A szociális rendeletünk a szociális törvény alapján készült, és a törvényben van benne, hogy milyen juttatások adhatóak, milyen feltételekkel. 

Dr. Juhász Mariva: A bizottsági hatáskörökről beszéltünk, melyek között vannak átruházhatóak és át nem ruházhatóak. Ebben van a testületnek mozgásköre, hogy előírja, hogy a bizottságokat vagy saját magát milyen hatáskörrel ruházza föl. Ezt az SZMSZ-nek kell tartalmaznia. 

Bereczkiné Balogh Erika: Azt javasolnám, ha bizottsági ülést tartunk, azt együttesen kellene tartani a Szociális Bizottsággal, mert vannak az SZMSZ nem olyan pontjai, mely a Szociális Bizottság működését is érinteni fogja. Hatással van arra. 
Kovács Imre: Én két bizottságban is benne vagyok, Tornyi Lajos képviselőtársam egyikben sem tag. Én felajánlanám neki az egyik bizottsági tagságomat, amelyiket szeretné, hogy jusson mindenkinek. 
Tornyi Lajos: Nem tartok rá igényt. 

Dr. Juhász Marica: Ezt a testület dönti el. 

Cs. Balogh Gyula: Mi sem dönthetünk, ha Tornyi Lajos nem vállalja el a tagságot. Nem erőszakolhatjuk rá.
Kovács Imre: Ha én sem tartok rá igényt? 

Olajos Mihály: Akkor ezt írásban kell megtenni, hogy lemondasz. Téged már megválasztott a testület. 

Dr. Juhász Marica: Bármikor le lehet mondani. 

Kovács Imre: Ha senki nem vállal semmit, akkor, hogy fogunk működni? 

Olajos Mihály: Eddig még nem volt ilyen probléma, hogy nem vállal senki semmit. 

Kovács Imre: Most van, hogy Tornyi Lajos nem vállalja. 

Olajos Mihály: Ettől még működik a testület, mert minden egyes bizottsági hely ki van osztva. Van-e még kérdés? 

Bereczkiné Balogh Erika: Visszatérve az élelmiszercsomagra, szerintem Kovács Imre azt szerette volna megkérdezni, hogy ugye működik egy Szociális Bizottság, és miért nem a bizottság volt az, aki elosztotta a csomagokat. 

Cs. Balogh Gyula: Nem működik a bizottság. 
Bereczkiné Balogh Erika: A három tag megvan, tehát határozatképes a bizottság. Öt ember lenne, ha a két külső tag meg lenne választva. Tehát jelenleg a Szociális Bizottság működő képes. De nem fogja tudni, ha nem tájékoztatják, hogy van egy ilyen segélycsomag akció, és el kellene osztani a rászorultaknak. Miért nem kapott róla információt? 

Olajos Mihály: Mint, ahogyan Jegyző Asszony is mondta, ez pályázati támogatásból lett kiosztva, nem önkormányzati forrásból vásároltunk élelmiszert. A pályázati feltételek adottak, és  nem a Szociális Bizottságnak kell meghatározni, hogy kik kapják. A feltételek adottak, hogy kinek adható a támogatás, ezeket a kritériumokat kellett figyelembe venni. 

Bereczkiné Balogh Erika: Be jött az önkormányzathoz egy nyugdíjas néni, megkérdezni azt, hogy az egész utcában mindenki kapott, ő miért nem kapott. Az volt a válaszod erre, hogy nem akartad megsérteni a csomaggal. Akkor, ki is osztotta a csomagot?

Olajos Mihály: Ott voltál ezen a beszélgetésen? 

Bereczkiné Balogh Erika: Nem voltam ott.

Olajos Mihály: Munkatársaim ott voltak és el tudják mondani, hogy zajlott ez a beszélgetés. Az a személy azt mondta, hogy ő nehezményezi, hogy kimaradt. Erre én azt mondtam, hogy számtalan olyan ember van, aki meg azért nehezményezett, hogy kapott, nem is jött érte, nem vette át a csomagot. Nem tudjuk, az emberek viselkedését megsaccolni, hogy ki fogja sértésnek venni, hogy kap, és ki fogja sértésnek venni, hogy nem kap. Az elosztás alapja a rászorultság.

Cs. Balogh Gyula: Rászorult volt, aki reklamált, megillette volna a csomag?

Dr. Juhász Marica: Aki nem rászorult, annak nem lehet odaadni az élelmiszercsomagot. Ezzel el kell számolni, hiszen ha az ellenőrzés során  szúrópróbaszerűen megnézik az átvételi elismervényt és az nem rászorult, aki kapta, akkor mint már említettem súlyos bírságot rónak ránk.  
Kovács Imre: Én nem azért szóltam, hogy kritizáljam az elosztást. Ezt én szóba sem hoztam. 

Olajos Mihály: Van-e még kérdés? 

Cs. Balogh Gyula: A Szociális Bizottság külső tagjaival kapcsolatban, legyen két tag, vagy ne legyen? 

Dr. Juhász Marica: Megkérdeztem Gazsóné Cser Irmát és vállalta. 

Kovács Imre: Két tagot javasolt Cs. Balogh Gyula. 

Bereczkiné Balogh Erika: A testületi ülésen kettő volt. 

Olajos Mihály: Volt olyan beszélgetés, hogy akkor egy legyen? 

Cs. Balogh Gyula: Az csak beszélgetés volt. A testület dönt. 

Olajos Mihály: Kovács Imre felvetett egy kérdés, ami személyi kérdés volt. De ebbe nem akartam nagyon belemenni. A vezető óvónőnek a visszahívása, az a munkahelyi vezetőnek a döntése. Ez a közmeghallgatáson is téma volt. Továbbra is azt mondom, hogy ez a munkahelyi vezető döntése és felelőssége. Nem alaptalan volt a visszahívás. Azt, hogy még mi lesz ebből és meddig terjed ennek az ügynek a befejezése, hogy hogyan fog lezárulni, azt én nem tudom megjósolni és nem is akarom. Annyit tudok mondani, hogy számomra kétséges a személynek a bizottságba történő beválasztása, én nem javaslom. 

Kovács Imre: Jegyző Asszony említette, hogy olyan hibát vétett, hogy 5 évig nem pályázhat az óvoda őmiatta. Valahol ez szerepel, hogy vétett egy olyan hibát, hogy 5 évig nem pályázhat az óvoda. Láthatnánk-e azt a dokumentumot, amin ez szerepel, hogy ezzel a hibával kizárta 5 évre az óvodát?

Dr. Juhász Marica: A kronológiai sorrend nem jó. A pályázati elszámolás az utána volt, mielőtt Nagy Sándornét felmentették volna a vezetői pozíciójából. 

Olajos Mihály: Van-e még kérdés? 

Bereczkiné Balogh Erika: A honlapon fent lévő rendeletek között, van egy olyan rendelet, ami igazából  már nem aktuális, mert hatályát vesztette. Azt kérném, hogy ezt a bizonyos köztisztviselők egyéb juttatásairól szóló rendeletet aktualizáljuk, mert ami ebből hatályos az a köztisztviselők illetménykiegészítése. Ezzel kapcsolatban egy javaslatot kérnék a következő testületi ülésre. 

Dr. Juhász Marica: Azt kérném a testülettől, hogy várjuk meg 2011. évelejét, mert a cafetéria szabályzatot az alapján lehet módosítani. Ki lehet venni azokat a részeket, melyek hatályukat vesztették, de mást nem tudunk tenni, mert még nem lehet tudni, hogy 2011-ben a köztisztviselőknek milyen juttatásai lesznek, és ezeket hogyan fogják szabályozni. Lehet, hogy marad a régi. De várjuk meg az év elejét, és ne menjünk a dolgok elébe. 

Bereczkiné Balogh Erika: Akkor januárban aktualizáljuk. Más észrevételem is lenne. Tavaly volt egy testületi ülésünk, ahol elfogadtunk egy határozatot, melyben az szerepelt, hogy tanulmányt készíttetünk a szennyvízelhelyezéssel kapcsolatban, ami közel 1 millió Ft-ban került. Az lenne a kérdésem, hogy ez a tanulmány elkészült-e? 
Olajos Mihály: Nem lett megrendelve. Pályázati lehetőség nyílott és pályáztunk rá. A tanulmány elkészítésére és annak a díjának az elnyerésére pályázati lehetőség nyílott, beadtuk a pályázatot, de még nem lett elbírálva. Maga a tanulmány elkészítésére nem adtunk senkinek megbízást, mert vagy nyer a pályázat vagy nem. 

Bereczkiné Balogh Erika: Akkor ez meg sem lett rendelve. 

Olajos Mihály: Így van, nem lett megrendelve. 

Bereczkiné Balogh Erika: Átnéztem a pályázatokat és Szentpéterszeg Jelenéért Jövőjéért Alapítvány pályázatába találtam egy olyat, hogy játszótérre pályáznak és az a játszótér a focipályán fog megvalósulni
Olajos Mihály: Ez az ő pályázatuk. 

Bereczkiné Balogh Erika: Úgy gondolom, hogy az önkormányzat tulajdonában áll a focipálya és mi arra nem adtunk felhatalmazást, hogy ott megvalósítsanak egy játszóteret. 

Olajos Mihály: Én úgy gondolom, hogy amikor a piactér kialakítására adtunk felhatalmazást, akkor ez a játszótérre is ki lett adva.

Bereczkiné Balogh Erika: Ez nincs benne. 

Olajos Mihály: Benne kell, hogy legyen mert másként a pályázatot elutasították volna. 

Bereczkiné Balogh Erika: Erről nem is volt szó, mert nyílván akkor észrevételeztük volna, ha már egyszer egy játszótér épül a faluban, akkor nem biztos, hogy a falu központjától ilyen távolságra lévő terültre kellene építeni. 

Olajos Mihály: Ez nem egy olyan játszótér, ahol olyan sok játék lenne. Azt hiszen 2 millió Ft van az egészre betervezve. A pályázati kiírásnak egyik feltétele volt a komplexitás, ami azt jelenti, hogy nem egy célra lehet pályázni, hanem legalább három célra. Ha három célt megnevez a pályázó, akkor erre plusz pontokat kap az elbírálásnál. Ezért lett úgy beadva, hogy főtér, a főtéren egy piac, és a harmadik egy játszótér. Ez a játszótér azért a sportpályára lett téve, mert, ha ott bármilyen rendezvény van a gyerekeknek igazából nem sok lehetőség van a játékra. Ezért lett oda tervezve, ez a játszótér, ahol valamikor volt egy kispálya, hogy oda legyen leállítva  egy pár játék. 
Bereczkiné Balogh Erika: Ez nem lesz kihasználva, egy évben nem sok rendezvény van a pályán. Azt kellett volna csinálni, hogy a már meglévőt kibővíteni. 

Olajos Mihály: A pályázati kiírást ezt nem engedte, hogy meglévő játszóteret bővítsünk. Új terülten kell megvalósítani, ez a pályázati kiírásban benne volt. Ezt a pályázatot az alapítvány nyújtotta be, és úgy gondolom, hogy ott is hasznos helyen van, mint például az óvodából kikerült játékok kihelyezése a Jurta mellé. 

Kovács Imre: Én sem támogatom, a focipályára történő kialakítást, mert valamilyen szinten csak van közünk hozzá, hogy a civil szervezet pályázott erre, mert az önkormányzat területén akarják megvalósítani. Ezeknek a játékoknak, még a Jurta mellett is jobb helyük lenne. Én inkább a kispálya visszaállítását javasolnám arra a területre, és ha elférnek a játékok mellette, akkor esetleg.

Olajos Mihály: A játékok bőven elférnek mellette. Ha azt nézzük kéthetente meccs van a pályán, ahova gyerekek is lejárnak, ők most azzal játszanak, hogy felszaladnak a dombra és legurulnak a dombról. Ennyi az összes játéklehetőség a pályán. Minden egyes játéknak örülni, kell, és nem pedig kritizálni azt. 
Kovács Imre: A kispályát nem lehetne visszaállítani?

 Cs. Balogh Gyula: Két kapu az egész.

Tornyi Lajos: Ez meg is van lent. 

Cs. Balogh Gyula: Nekem annyi az aggályom, hogy a pályázatban a pályát jelölték meg, így akkor nekünk nem áll módunkban módosítani azt. 

Olajos Mihály: Lehet a pályázat módosítását kérni a helyszín miatt, de ez itt jó helyen lenne. A Porostón lévőt, majd lehet bővíteni. Köztéri, közcélú játszótérnek kell lenni. 

Kovács Imre: Akkor úgy kellene majd elhelyezni, a játékokat, hogy nem a kispálya terültén legyenek. 

Tornyi Lajos: Régen is voltak ott játékok. 

Bereczkiné Balogh Erika: A folyamatban lévő pályázati tájékoztatóban, amit kaptunk,  abban volt benne és  az együttműködési megállapodást is megnéztem. Ami így szól, a beruházás megvalósítását követő öt évig a piactér működéséről az alapítvány gondoskodik, az önkormányzat pedig a működtetés költségét vállalja. Ez egy nagyon méltánytalan szerződés, hogy az alapítvány élvezi ennek a hasznát és szedi a bérleti díjat, az önkormányzat pedig fizeti a működtetését. Azt javaslom, hogy fogadjunk el egy határozatot, hogy ezt a szerződést módosítsuk. 

Olajos Mihály: Ha az alapítvány az egyoldalú szerződés módosítás miatt bírósághoz fordul?

Bereczkiné Balogh Erika: Erre ki adott felhatalmazást? Én ilyet nem szavaztam meg, hogy az önkormányzat vállalja a működés költségét. 

Olajos Mihály: Mikor készült  pályázat? 

Bereczkiné Balogh Erika: A testület olyan felhatalmazást nem adott, hogy a költségeket az önkormányzat állja. 

Olajos Mihály: A szerződésbe az volt belefogalmazva, hogy az önkormányzat átadja a tervet, és a terültet. Az ott megvalósításra kerülő épület és egyéb dolgok az önkormányzat tulajdonát fogják majd képezni. 
Bereczkiné Balogh Erika: Ezt én is tudom, de most nem erről van szó. A pályázatban az is benne van, hogy az önkormányzatnak 1,5 millió Ft-ba fog ez majd kerülni éves szinten. 

Olajos Mihály: A pályázat írásakor ezeket a költségeket be kellett állítani, hogy ez további pontokat jelentsen. Azt, hogy majd ott a piacfelügyelő ki lesz, lehet, hogy valamelyik közmunkás. A falu központjában volt egy rossz épület, meszesgödörrel a közepén, az önkormányzat ezt megvásárolta, tervet készíttetett rá, hogy ez a terület a falu központja legyen, és most azon akadékoskodunk, hogy ki adta oda, és ezzel az Alapítvány gyarapszik majd. Az Alapítvány nem gyarapszik ezzel egy fillérrel sem.

Kovács Imre: Arra irányult a kérdés, hogy ezek a bérleti díjakat beszedi az alapítvány, a kiadás pedig az önkormányzaté lesz. 

Olajos Mihály: Milyen bérleti díjakra gondolsz? 

Kovács Imre: Az üzletekére. 

Olajos Mihály: Az nem lehet harmadik személynek kiadni.

Bereczkiné Balogh Erika: Az épület az Alapítványé lesz. 

Olajos Mihály: A megállapodásban benne van, hogy tulajdont nem szerez az Alapítvány. 

Dr. Juhász Marica: Annyi a kötelessége, hogy öt évig fenn kell tartania. 

Kovács Imre: Csak annyit kellett volna beleírni, hogy a bérleti díjat nem az Alapítvány szedi be, hanem az önkormányzat. 

Olajos Mihály: Ezek az Alapítványok nem azért jöttek létre, hogy a település alól kiszedjék a földet. Ez az alapítvány nem magánszemélyek alapítványa, hogy majd ők gazdagodnak rajta, és majd az övék lesz. Nem úgy lesz, hogy az, az épület ami fel lesz építve, az, az Alapítványé lesz. Ez mind a falué lesz. A bérleti díjak is az önkormányzatot illetik.
Dr. Juhász Marica: A megállapodás 4. pontjában szerepel, hogy a beruházás megvalósítása során az Alapítvány tulajdonjogot nem szerez. Ezt a pályázati kiírásban foglalt időpontig üzemeltetni. Ezt 2009. január 06-án írták alá. 

Bereczkiné Balogh Erika: Akkor ebben a tájékoztatóban, ez miért volt leírva. 

Dr. Juhász Marica: De ez nem azt jelenti, hogy nem az önkormányzaté a bevétel. 

Olajos Mihály: Már sokszor elmondtam, hogy az Alapítvány csak eszköz, hogy az önkormányzat, a település gyarapodjon, mert az Alapítvány 100 %-os támogatást kap. A másik dolog, pedig, hogy ilyen jellegű pályázatot csak egyet nyújthat be egy szervezet. Az önkormányzat benyújtotta a Faluházra, így többet nem nyújthatott be. Az Alapítvány pedig vállalta, hogy energiát belefektetve megvalósítsa ezt a beruházást a falu javára. Ezért köszönet jár nem más. 

Dr. Juhász Marica: Módosítani lehetne a megállapodást, hogy egyértelmű legyen. 

Bereczkiné Balogh Erika: Ezt így kellene megcsinálni. 

Olajos Mihály: A Szociális Bizottság három képviselő tagjához, úgy gondolom, hogy egy külső tag bőven elég. De ha mindenáron két főt akartok akkor legyen, de azt tudjátok, hogy ugyanúgy a külsős tagnak is tisztelt díjat kell fizetni. 

Bereczkiné Balogh Erika: Páratlannak kellene lenni, hogy ne legyen szavazategyenlőség. 

Dr. Juhász Marica: Három tag a kötelező, de ha két külső tagot akarnak, akkor legyen kettő. 

Harasztosi Gyula: Ezt most kell eldönteni, mert az SZMSZ-t ennek alapján kell módosítani. 

Kovács Imre: Azért szeretném, hogy több külsős legyen, mert én annyira nem vagyok tisztába az anyagi helyzetekkel, hogy egyes személyek mennyire rászorultak. Egy tanár, vagy egy óvónő jobban ismeri az embereket és a szociális helyzetüket. 
Cs. Balogh Gyula: Elmondta  Jegyző Asszony, hogy a szociális ügyintéző rendelkezésre áll, és ő minden segítséget megad. 

Dr. Juhász Marica: Nála minden anyag megvan, ami esetlegesen szükséges lesz a bizottsági ülésekre, ezt sem én, sem egy külsős nem fogja tudni. Szeretném, ha az ülésekre engem is meghívnának és akkor ott a kolléganőmmel segítségére lennénk a bizottságnak. 

Kovács Imre: Ez így van, mert a múltkor is volt egy ilyen ügy, hogy az egyik ügyfél kapott kölcsönt, a másik pedig nem és jöttek hozzám. Viszont utólag kiderült, hogy azért nem kapott, mert tartozása volt, ezt pedig ő sem hangoztatta. 

Dr. Juhász Marica: Ezeket az anyagokat Nagy Sándorné hozza be az ülésekre  és akkor ezek követhető dolgok lesznek. 

Olajos Mihály: Azt kérem a képviselő társaktól, hogy nem induljanak el addig ilyen ügyekben, míg meg nem győződnek a dolgokról, itt a hivatalban mindennek utána lehet nézni. 

Cs. Balogh Gyula: Ezért kell felállítani a Szociális Bizottságot, hogy milyen jogkörök legyenek. Ebbe dönteni kellene. Kérdezzük meg a többi bizottsági tagot is.  

Harasztosi Gyula: A testületnek kell dönteni.

Cs. Balogh Gyula: Véleményt kértem. Mi a véleményed, három fő, négy fő vagy öt fő legyen?

Harasztosi Gyula: Szerintem a plusz egy fő is elegendő. 

Olajos Mihály: Plusz a hivatalai dolgozó.

Dr. Juhász Marica: Neki szavazati joga nincs. 

Olajos Mihály: Azt, hogy ki milyen helyzetben van, azt legjobban a hivatal munkatársa tudja megmondani. Azt lehet még, hogy az iskolából lesz egy tag, mert az eddigi gyakorlat is az volt, hogy onnan volt egy külsős tag a bizottságba. Én is azt javaslom, hogy elég egy külső tag. Kérem a Képviselő-testület tagjait, hogy kézfeltartással jelezzék, ha egyetértenek azzal, hogy  Szociális Bizottság három tagja közé külsős tagnak Gazsóné Cser Irmát választjuk. 

A Képviselő-testült 7 igen szavazattal a következő határozatot hozta. 

132/2010. (XII .02.) Önk. számú

H A T Á R O Z A T

Szentpéterszeg Községi Önkormányzat Képviselő-testület úgy határozott, hogy a Szociális Bizottság külső tagjának Gazsóné Cser Irmát választja.

Határidő: azonnal

Felelős: Olajos Mihály polgármester
Bereczkiné Balogh Erika: Az lenne a kérdésem, hogy lesz-e adventi világítás a faluban?

Olajos Mihály: Igen lesz.

Bereczkiné Balogh Erika: Mikor?

Olajos  Mihály: Erre most nem tudok választ adni. Az elmúlt nap beszéltem a céggel, aki tavaly csinálta, azt ígérték, hogy megpróbálják előkeresni a tavalyi izzókat. 

Bereczkiné Balogh Erika: Az a mienk maradt, arról volt szó tavaly. 

Olajos  Mihály: Nem kellett kifizetni érte tavaly, így az övé maradt. 

Cs. Balogh Gyula: Az a legjobb megoldás. Az idén is egy lesz? 

Olajos Mihály: Bízom benne, hogy egy héten belül meglesz. 

Olajos Mihály: Van-e még kérdés. Amennyiben nincs, az ülést berekesztem.

K.m.f.

